Andhimazhai - அந்திமழை - சபரிமலை தேவசம்போர்டு தலைவருக்கு நாடு முழுவதும் கடும் எதிர்ப்பு
சபரிமலை தேவசம்போர்டு தலைவருக்கு நாடு முழுவதும் கடும் எதிர்ப்பு
சபரிமலையில் பெண்களை அனுமதிப்பது தொடர்பாக சர்ச்சைக்குரிய கருத்துக்களை தெரிவித்த தேவசம்போர்டு தலைவர் பரயாறு கோபால கிருஷ்ணனுக்கு, சமூக வலைதளங்களில்…
Posted : செவ்வாய்க்கிழமை, நவம்பர் 24 , 2015 21:20:49 IST
சபரிமலையில் பெண்களை அனுமதிப்பது தொடர்பாக சர்ச்சைக்குரிய கருத்துக்களை தெரிவித்த தேவசம்போர்டு தலைவர் பரயாறு கோபால கிருஷ்ணனுக்கு, சமூக வலைதளங்களில் பெண்கள் கடும் கண்டனத்தை பதிவு செய்து வருகின்றனர்.
கேரளாவின் கொல்லம் நகரில் நடைபெற்ற செய்தியாளர் சந்திப்பில் பேசிய கோபால கிருஷ்ணனிடம் சபரிமலையில் பெண்கள் அனுமதிக்கப்படுவார்களா? என்று செய்தியாளர்கள் கேள்வி எழுப்பினர்.
அதற்கு பதிலளித்துப் பேசிய அவர், மனிதர்களிடம் ஆயுதம் இருக்கிறதா? என்பதைக் கண்டறிய தற்போது கருவிகள் உள்ளதாகவும், பெண்கள் மாதவிடாய் காலத்தில் இருக்கிறார்களா? என்பதை கண்டறிய கருவிகள் கண்டுபிடிக்கப்பட்ட பிறகு, சபரிமலையில் பெண்கள் அனுமதிக்கப்படுவார்கள் என்று குறிப்பிட்டார்.
இதற்கு கேரளா மட்டுமின்றி நாடு முழுவதும் உள்ள பெண்கள் கடும் எதிர்ப்பு தெரிவித்து வருகின்றனர். பேஸ்புக் வலைதளத்தில், #HappyToBleed என்ற பக்கத்தை கடந்த 20ம் தேதி உருவாகியுள்ள எதிர்ப்பாளர்கள், தேவசம்போர்டு தலைவர் கருத்துக்கு, தங்களின் கண்டனத்தை பதிவு செய்து வருகின்றனர்.